par to, kā tiek īstenots Eiropas Parlamenta un Padomes Regulas (ES) Nr. 1306/2013 45. pants par informatīvajiem pasākumiem, kas saistīti ar kopējo lauksaimniecības politiku

-pasākumi, kurus īsteno pēc Komisijas iniciatīvas un 100 % apmērā finansē no Eiropas Lauksaimniecības garantiju fonda (ELGF) (tiešās darbības / publiskais iepirkums).

-pasākumi, par kuriem informē trešo personu organizācijas saistībā ar līdzfinansējuma saņemšanu no Eiropas Lauksaimniecības garantiju fonda (ELGF) (dotācijas),

Regulas (ES) Nr. 1306/2013 45. panta 1. punkta pirmajā daļā ir teikts, ka finansēto informācijas sniegšanas pasākumu “mērķis jo īpaši ir palīdzēt skaidrot, īstenot un attīstīt KLP un uzlabot sabiedrības informētību par tās saturu un mērķiem, izmantojot informācijas kampaņas, atjaunot krīžu dēļ zaudēto patērētāju uzticēšanos, informēt lauksaimniekus un citas lauku teritorijās aktīvi darbojošās personas, popularizēt Eiropas lauksaimniecības modeli, kā arī palīdzēt pilsoņiem to izprast”. Regulas 45. panta 2. punkta pēdējā daļā ir teikts, ka šie “pasākumi arī dod ieguldījumu korporatīvās komunikācijas veicināšanā attiecībā uz Savienības politikas prioritātēm, ciktāl minētās prioritātes ir saistītas ar šīs regulas vispārējiem mērķiem”.

-veicināt Eiropas lauksaimniecības modeli un palīdzēt sabiedrībai to saprast,

1.Dotācijas (līdzfinansēti informācijas pasākumi, kas veikti pēc trešo personu organizāciju iniciatīvas)

Regulā (ES) Nr. 1306/2013 ir paredzēti divu veidu pasākumi, kurus finansē ar dotācijām — īpaši informācijas pasākumi un gada darba programmas. Īpašs informācijas pasākums ir laikā un telpā ierobežots informācijas pasākums, kura īstenošanu finansē no vienota budžeta. Gada darba programma ir divu līdz piecu īpašu informācijas pasākumu kopums. Attiecībā uz 2013. un 2014. gadu tika pieņemts lēmums (tāpat kā iepriekšējos gados) saglabāt līdzfinansējumu tikai īpašiem informācijas pasākumiem, lai tādā veidā vienkāršotu dotāciju piešķiršanas shēmu un nodrošinātu dažādu komunikācijas darbību saskaņotību.

Uzaicinājumi iesniegt priekšlikumus līdzfinansētām darbībām 2013. un 2014. gadā bija vērsti uz plašu sabiedrību, īpašu uzmanību pievēršot jauniem cilvēkiem pilsētu teritorijās, un uz lauku iedzīvotājiem, kuriem paredzēto darbību pamatā bija specifiskāki jautājumi, piemēram, saistībā ar tādu jaunu pasākumu īstenošanu, kuri tika ieviesti ar KLP reformu (zaļā saimniekošana u. c.), un jaunajiem lauksaimniekiem paredzētie obligātie pasākumi.

Maksimālais finansēšanas apmērs iepriekš minētajiem pasākumiem ir 50 % no attiecināmajām izmaksām. Tomēr saskaņā ar Padomes Regulas (EK) Nr. 814/2000 2. pantu šo apmēru izņēmuma gadījumos var palielināt līdz 75 %, un šie gadījumi ir precizēti īstenošanas regulā un izklāstīti uzaicinājumā iesniegt priekšlikumus.

Saskaņā ar 2013. gada uzaicinājumu iesniegt priekšlikumus līdzfinansējums 50 % apmērā tika nodrošināts 14 īpašiem informācijas pasākumiem. Komisijai pieprasīto dotāciju apjoms bija no EUR 100 500,00 līdz EUR 341 659,00. Saskaņā ar 2014. gada uzaicinājumu iesniegt priekšlikumus līdzfinansējums tika nodrošināts 13 īpašiem informācijas pasākumiem. Trīs darbības tika līdzfinansētas 75 % apmērā, jo atbilda uzaicinājumā iesniegt priekšlikumus iekļautajiem informācijas pasākuma īpašās nozīmības nosacījumiem. Attiecībā uz 2014. gadu tas nozīmē, ka darbība tika īstenota vismaz trijās ES dalībvalstīs, to ierosināja Eiropas līmenī nostabilizējies tīkls vai tās mērķis bija izveidot un/vai attīstīt šādu Eiropas tīklu, un darbība ietvēra izplatīšanas plānu, ar kuru varētu piekļūt vismaz 5 % darbības mērķauditorijas (plašākai sabiedrībai un/vai lauku iedzīvotājiem) katrā dalībvalstī. Komisijai pieprasīto dotāciju apjoms bija no EUR 133 397,00 līdz EUR 374 119,00. Tādējādi kopumā 2013.–2014. gada pārskata periodā tika līdzfinansēti 27 informācijas pasākumi. Dotācijas lielākoties tika piešķirtas informācijas kampaņām, audiovizuālajai produkcijai, konferencēm, semināriem, projektiem ar mērķi informēt skolēnus par KLP un ieinteresētajām personām paredzētiem instrumentiem un darbsemināriem.

Tālāk redzamajā 1. attēlā ir atspoguļoti dotāciju saņēmēji pēc to veida.

1. attēls

Tāpat kā iepriekš, dotāciju saņēmēju vidū dominēja valsts līmenī lauksaimniecības un lauku attīstības nozarē aktīvi darbojošās sociāli profesionālās organizācijas (bieži vien — ES līmeņa struktūru biedri). Taču, tā kā uzaicinājumi iesniegt priekšlikumus 2013. un 2014. gadā vairāk bija vērsti uz audiovizuāliem projektiem, uz dotācijām starptautiskiem pasākumiem varēja pretendēt trīs plašsaziņas līdzekļu organizācijas, konkrēti no audiovizuālā sektora. Plašāka informācija par pārskata periodā piešķirtajām dotācijām ir pieejama Komisijas dienestu darba dokumentā, kas pievienots šim ziņojumam.

Pieteikumi tika izvērtēti, ņemot vērā striktus atbilstības, izslēgšanas, atlases un piešķiršanas kritērijus, kas bija izklāstīti uzaicinājumā iesniegt priekšlikumus. Tas tika veikts saskaņā ar Finanšu regulu un atspoguļoja Komisijas mērķi nodrošināt vienlīdzīgu attieksmi pret pieteikumu iesniedzējiem un godīgu konkurenci.

Tālāk redzamajā 2. attēlā ir atspoguļots apstiprināto pieteikumu skaits pa dalībvalstīm. Pārskata periodā no jaunajām dalībvalstīm tika saņemti pieci no kopumā 27 apstiprinātajiem dotāciju pieteikumiem. Tāpat liela interese joprojām bija vērojama no ES dienvidu dalībvalstīm. Piecus apstiprinātos pieteikumus iesniedza ES līmeņa organizācijas.

2. attēls

Apstiprināto pieteikumu skaits pa dalībvalstīm (tostarp no ES līmeņa organizācijām)

Jāuzsver, ka, tāpat kā iepriekš, ievērojams skaits līdzfinansēto informācijas pasākumu sasniedza plašāku sabiedrību, nevis tikai tiešos dalībniekus, pateicoties specializētajai drukātajai presei un audiovizuālajiem plašsaziņas līdzekļiem, kas radīja pastiprinošu efektu, kā arī pieaugošajai tīmekļa un sociālo tīklu kā izplatīšanas instrumentu izmantošanai.

2.Tiešās darbības / publiskais iepirkums (informācijas pasākumi, kurus veic pēc Komisijas iniciatīvas)

Pārskata periodā, tāpat kā iepriekšējos gados, ievērojams skaits informācijas pasākumu tika veikti pēc Komisijas iniciatīvas. Tie bieži tika īstenoti, izmantojot ārējo tehnisko palīdzību. Šiem pasākumiem 2013.–2014. gada periodā tika iedalīti 66 % budžeta līdzekļu.

Šā budžeta ietvaros informācijas pasākumi tika īstenoti attiecībā uz tīklu veidošanu ar žurnālistiem (plašsaziņas līdzekļu tīklu veidošana) un ieinteresētajām personām (ieinteresēto personu tīklu veidošana). Šajos pasākumos tika ievērots mērķis izvērst dažādu informatoru savstarpējo sinerģiju nozarē un vairot AGRI ĢD īstenotu informācijas pasākumu ietekmi, jo īpaši attiecībā uz reformēto KLP. AGRI ĢD pārskata periodā patiešām koncentrēja savus tiešos informācijas pasākumus uz plašāku sabiedrību, uzsākot un īstenojot reformētās KLP komunikācijas kampaņu ar nosaukumu “Eiropas kopējā lauksaimniecības politika — rūpes par mūsu saknēm”. Citi informācijas pasākumi 2013. un 2014. gadā bija saistīti ar regulārām horizontālās komunikācijas aktivitātēm, piemēram, ar KLP saistītu preses konferenču organizēšanu, apmeklētāju grupām paredzētām prezentācijām un Eiropas Komisijas dalības organizēšanu Milānas EXPO izstādē, kas norisinājās 2015. gadā no maija līdz oktobrim. AGRI ĢD 2014. gadā piedalījās arī korporatīvās komunikācijas izmēģinājuma kampaņā, ko organizēja Komunikācijas ĢD ar mērķi izcelt lauksaimniecības lomu un devumu cilvēku ikdienas dzīvē un KLP nozīmi ES iedzīvotājam, tostarp attiecībā uz izaugsmi un nodarbinātību. Kampaņa tika aizsākta 2014. gadā (“Eiropas Savienība strādā mūsu labā”) un ilga līdz 2015. gada vidum. Ar populārāko plašsaziņas līdzekļu palīdzību tā atspoguļoja ES pievienoto vērtību taustāmā un spilgtā veidā, uzrunājot iedzīvotājus tieši. Kampaņa ietilpst vispārējos centienos nest skaidrāku vēstījumu par to, kā ES ar tās programmām un rīcībpolitikām palīdz nodrošināt ekonomisko izaugsmi un radīt darbvietas.

Komisijas dienestu darba dokumentā šie informācijas pasākumi, tostarp attiecīgās izmaksas, ir aprakstīti sīkāk.

a) Plašsaziņas līdzekļu tīklu veidošana 2013.–2014. gadā